Marianne Heien Blystad

Marianne Heien Blystad (født 21. februar 1958) er en norsk siviløkonom og advokat. Hun er senioradvokat i advokatfirmaet Ro Sommernes. Hun var nummer 59 på tidsskriftet Kapitals oversikt over Norges hundre mektigste kvinner i 2008.

Blystad er også daglig leder i transportfirmaet Songa Shipping, investeringsfirmaene Jujobly og Agmably og eiendomsfirmaene Spencer Holding og Smette. Hun er styreleder i bedriftsrådgivningsfirmaet Cerebrum Invest, regnskapsfirmaet Arne Blystad og eiendomsfirmaene Hermanas og Edda Utvikling. Hun er også styremedlem i Aker Philadelphia Shipyard, Awilco Offshore og IT-selskapet SuperOffice, og er medlem av bedriftsforsamlingen i Orkla ASA.

Blystad er utdannet siviløkonom fra Handelshøyskolen BI i 1984 og cand. jur. fra Universitetet i Oslo i 2002. Hun har tidligere jobbet i advokatfirmaet Bull & Co (2003–2005), Spencer Finance Corp, Blystad Shipping Inc, Citibank i Oslo (1984–1986) og Eksportfinans (1986–1988). Hun er også styremedlem i Eksportfinans.

Marianne Heien Blystad bor i Oslo og er gift med investor Arne Blystad.

Referanser 

Norske advokater
Norske styregrossister
Norske siviløkonomer fra BI